
ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

Εγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΑΓΓΕΛΙΝΗ-ΠΙΑΣ ΧΑΤ- 
ΖΗΝΙΚΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 6645/6.2.1986 πράξη της συμβολαιογρά¬ 
φου Αθηνών Μαρίας Σαξώνη-Βλασσάκη και τις αρ. 6693/ 


9.4.1986, 6921 /21.11.1986 τροποποιητικές πράξεις της 
ίδιας συμβολαιογράφου καθώς και τις αρ. 143898/ 
9.4.1993 και 144.338/22.12.1993 τροποποιητικές πρά¬ 
ξεις της συμβολαιογράφου Αθηνών Ειρήνης Ρουσσάκη- 
Κατριβάνου με τις οποίες η Καλλιόπη ή Πια Χατζηνίκου- 
Αγγελίνη σύστησε κοινωφελές ίδρυμα με την επωνυμία 
«ΙΔΡΥΜΑ ΓΕΩΡΓΙΟΥ ΑΓΓΕΛΙΝΗ - ΠΙΑΣ ΧΑΤΖΗΝΙΚΟΥ» 
και με έδρα την Αθήνα. 

2. Τις διατάξεις των άρθρων: α) 95 και 98 του ΑΝ 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 25.10.1993 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 154/Β/7.3.1994). 

Με πρόταση των Υπουργών Εθνικής Παιδείας και θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΑΓΓΕΛΙΝΗ-ΠΙΑΣ 
ΧΑΤΖΗΝΙΚΟΥ», η οποία έγινε από την Καλλιόπη ή Πια 
Χατζηνίκου με την αριθ. 6645/6.2.1986 πράξη της συμ¬ 
βολαιογράφου Αθηνών Μαρίας Σαξώνη - Βλασσάκη όπως 
τροποποιήθηκε και συμπληρώθηκε με τις αριθ. 6693/ 
9.4.1986 και 6921/21.11.1986 πράξεις της ίδιας συμβο¬ 
λαιογράφου, καθώς και με τις αριθ. 143898/9.4.1993 και 
144338/22.12.1993 τροποποιητικές πράξεις της συμβο¬ 
λαιογράφου Αθηνών Ειρ. Ρουσσάκη-Κατριβάνου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Πολιτισμού και διέπεται από τις διατάξεις των παρα¬ 
πάνω συστατικών του πράξεων, του παρακάτω οργανι¬ 
σμού, του ΑΝ 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Κυρώνουμε το οργανισμό διοίκησης και διαχείρισης 
του ιδρύματος τούτου, που αποτελείται αποτελείται από 
δεκατέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΑΓΓΕΛΙΝΗ - ΠΙΑΣ 
ΧΑΤΖΗΝΙΚΟΥ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΓΕΩΡΓΙΟΥ ΑΓΓΕΛΙΝΗ-ΠΙΑΣ ΧΑΤΖΗΝΙΚΟΥ», που συ- 
στήηκε από την Καλλιόπη ή Πια Ζατζηνίκου-Αγγελίνη με 
την αριθ. 6645/6.2.1986 πράξη της συμβολαιογράφου 
Αθηνών Μαρίας Σαξώνη-Βλασσάκη όπως τροποποιήθηκε 
και συμπληρώθηκε με τις αρ. 6693/9.4.1986 και 6921/ 
21.11.1986 πράξεις της ίδιας συμβολαιογράφου καθώς 
και με τις αρ. 143898/9.4.1993 και 144338/22.12.1993 
τροποποιητικές πράξεις της συμβολαιογράφου Αθηνών 
Ειρήνης Ρουσσάκη-Κατριβάνου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις των 
παραπάνω συστατικών πράξεων, του παρόντος οργανι¬ 
σμού, του ΑΝ 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι ελλικοειδής και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοπός και μέσα επίτευξής του 

1. Σκοπός του Ιδρύματος είναι η δια των πάσης φύσεως 
πόρων του, συμβολή στην πνευματική και καλλιτεχνική 
ανάπτυξη, στην προώθηση των καλών τεχνών και στην πο¬ 
λιτιστική ανάπτυξη γενικότερα, του Ελληνικού χώρου. 

2. Μέσα για την επίτευξη του σκοπού του είναι: α) η ορ¬ 
γάνωση πνευματικών, καλλιτεχνικών και επιστημονικών 
εκδηλώσεων και η συνεργασία με παρεμφερείς οργανώ¬ 
σεις, εταιρίες, άτομα ή Ιδρύματα του εξωτερικού και του 
εσωτερικού, β) η οργάνωση εκθέσεων και πνευματικών 
εκδηλώσεων, στην Ελλάδα ή στο εξωτερικό, γ) η χορή¬ 
γηση υποτροφιών και βραβείων, δ) η ενίσχυση και επιχο¬ 
ρήγηση μελετητών του έργου του Γ. Αγγελίνη, η έκδοση 
μελετών για το έργο του, όπως και μελετών και γενικά έρ¬ 
γων που αφορούν τη μουσική, τη ζωγραφική, τη λογοτε¬ 
χνία, το θέατρο, την κριτική, τη δημοσιογραφία, την ιστο¬ 
ρία, την αρχαιολογία, τις ανθρωπιστικές επιστήμες ή τη φι¬ 
λολογία και ε) η οργάνωση παραστάσεων, εκθέσεων κα¬ 
θώς και συνεδρίων, σεμιναρίων και επιμορφωτικών εκδη¬ 
λώσεων με θέματα που έχουν σχέση με τους σκοπούς και 
τις επιδιώξεις του Ιδρύματος μέσα στα οποία είναι κάθε 
επιδίωξη ανθρωπιστική, λαογραφική, περιβάλλοντος και 
υγείας του σώματος και της ψυχής. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

- α) Το ένα τρίτο (1 /3) της Επικαρπίας και η ψιλή κυριό¬ 
τητα του ακινήτου στη θέση “Κάτω κάμπος Χόρτου” της 


Κοινότητας Αργαλαστής Μαγνησίας, το οποίο αποτελείται 
από μία ισόγειο οικία μετά του οικοπέδου της, εκτάσεως 
πέντε χιλιάδων διακοσίων είκοσι (5.220) τετραγωνικών 
μέτρων και ένα υπαίθριο θέατρο τετρακοσίων πενήντα 
(450) θέσεων περίπου. 

Τα υπόλοιπα δύο τρίτα (2/3) της Επικαρπίας παραμέ¬ 
νουν στην κατοχή της ιδρύτριας. 

β) Ένα ελαιοπερίβολο με εκατόν ογδόντα (180) περί¬ 
που ελαιόδενδρα, κατά πλήρη κυριότητα, στην θέση “Τσο- 
νάκα” της Κοινότητας Αργαλαστής Μαγνησίας, έκτασης 
9.797,20 μ2. 

γ) Ένα ελαιοπερίβολο με δέκα (10) περίπου ελαιόδεν¬ 
δρα, κατά πλήρη κυριότητα, στη θέση “Τσονάκα” της Κοι¬ 
νότητας Αργαλαστής Μαγνησίας, έκτασης 561 τ.μ. 

δ) Δέκα επτά (17) πίνακες ζωγραφικής του ζωγράφου Γ. 
Αγγελίνη όπως αναλυτικά περιγράφονται στη συστατική 
πράξη. 

Τα ανωτέρω περιουσιακά στοιχεία τελούν υπό τον όρο 
του αναπαλλοτριώτου. 

2. Πόροι του ιδρύματος είναι: 

α) Τα εισοδήματα από την τυχόν εκμετάλλευση των πε¬ 
ριουσιακών του στοιχείων, όπως και οι προς το ίδρυμα 
κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, καθώς και κάθε άλλο πε¬ 
ριουσιακό στοιχείο, το οποίο θα περιέλθει στο ίδρυμα καθ’ 
οιονδήποτε τρόπο. 

Οι κληρονομιές, κληροδοσίες ή οι υπέρ του ιδρύματος 
δωρεές “υπό όρον” έαν γίνουν αποδεκτές, διατίθενται 
σύμφωνα με τις σχετικές διατάξεις του παρόντος. Κάθε 
αποδοχή κληρονομιάς κ.λ.π. γίνεται με το ευεργέτημα της 
απογραφής. 

β) Οι πάσης φύσεως τυχόν κρατικές ή από άλλα ιδρύ¬ 
ματα ή φορείς χορηγίες ή ενισχύσεις ή παροχές καθώς και 
οι εισφορές. 

Αρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

1) Καλλιόπη-Πία Χατζηνίκου-Αγγελίνη ισόβια Πρόε¬ 
δρο. 

2) Δημήτριο Παν. Κολύμβα αντιπρόεδρο. 

3) Πέτρο Παν. Σπεντζόπουλο. 

4) Αντώνιο Γεωργ. Παπανιάννη. 

5) Ιωάννη I. Σκοτεινιάδη. 

Η Πρόεδρος διορίζει ως αναπληρωματικά μέλη τους: 

1) Αγη Φ. Φιλιππίδη, 2) Λίτσια I. Σταυροπούλου 3) Αικα¬ 
τερίνη Ν. Δούκα. 

2. Παραιτουμένου, εκλιπόντος ή καθισταμένου εκπτώ¬ 
του κάποιου από τα μέλη του Διοικητικού Συμβουλίου 
τούτο θα αντικαθίσταται από άλλο που θα ορίζει ο ισόβιος 
πρόεδρος, σύμφωνα με τις διατάξεις του άρθρου 99 του 
Α.Ν. 2039/1939. Σε περίπτωση θανάτου ή σε περίπτωση 
για οποιοδήποτε λόγο, κωλύματος κάποιου μέλους του 
Διοικητικού Συμβουλίου, μέχρις ότου διορισθεί άλλο από 
τον ισόβιο Πρόεδρο, θα αντικαθίσταται προσωρινά από 
τον αναπληρωτή του, κατά την ανωτέρω, στην παράγραφο 
1 του παρόντος άρθρου, σειρά. 

3. Η ιδρύτρια και ισόβιος Πρόεδρος, έχει δικαίωμα να 
μεταβιβάσει όλα ή μέρος των δικαιωμάτων της σαν Προέ¬ 
δρου, σε οποιοδήποτε μέλος του Διοικητικού Συμβουλίου 
της εκλογής της, το οποίο θα ενεργεί σαν αντιπρόσωπός 
της. 

4. Η Πρόεδρος του Διοικητικού Συμβουλίου μπορεί να 
παρέχει σε ένα ή περισσότερα μέλη του Διοικητικού Συμ¬ 
βουλίου ειδικές και συγκεκριμένες εξουσιοδοτήσεις που 
αφορούν την εκπροσώπηση του ιδρύματος, την άσκηση 
συγκεκριμένων πράξεων διοικήσεως ή διαχειρίσεως, κα¬ 
θορίζοντας συγχρόνως και την έκταση των εξουσιοδοτή¬ 
σεων αυτών. 

Επίσης έχει το δικαίωμα, με πράξη “εν ζωή” ή “αιτία θα¬ 
νάτου" να διορίσει άλλον, για ορισμένο χρονικό διάστημα ή 
έφ όρου ζωής, σαν Πρόεδρο του Ιδρύματος, για μετά το 
θάνατό της. 

Ο διάδοχος της Προέδρου, θα είναι ισόβιος, εκτός εάν 
αλλιώς ήθελε ορίσει η ιδρύτρια και θα μπορεί να μεταβιβά¬ 
σει το δικαίωμα αυτό σε οποιονδήποτε τρίτο της εκλογής 
του. Ειδικά ο έφ’ όρου ζωής διάδοχος της ιδρύτριας έχει το 
δικαίωμα να διορίσει, για το μετά το θάνατό του χρόνο, το 
διάδοχό του, με τον ίδιο τρόπο και με τους ίδιους όρους 
που έχει το δικαίωμα αυτό η ιδρύτρια. το αυτό ισχύει και για 
τους στη συνέχεια διαδόχους, του διορισθέντος εφ’ όρου 
ζωής προέδρου, σύμφωνα με τα άνω. 

5. Εάν η ιδρύτρια δεν διόρισε διάδοχό της, τότε διάδο¬ 
χός της ως ισόβιος πρόεδρος θα είναι ο Δημήτριος Π. κο- 
λύμβας. 

6. Εάν ο Δημήτριος Κολύμβας, κωλύεται ή δεν αποδε¬ 
χθεί το διορισμό του, τότε το Διοικητικό Συμβούλιο εκλέ¬ 
γει ως ισόβιο Πρόεδρο ένα από τα μέλη του. τούτο ακρι¬ 
βώς θα ισχύσει και σε περίπτωση που, στο μέλλον, ο ορι- 
σθείς ή εκλεγείς πρόεδρος δεν επιθυμεί ή αδυνατεί να 
ασκήσει τα καθήκοντά του. 

7. Τα αυτά ακριβώς ισχύουν και για το διορισμό ή την 
εκλογή των λοιπών μελών του Διοικητικού Συμβουλίου. 

8. Ο εκάστοτε Πρόεδρος με τη σύμφωνη γνώμη του 
Διοικητικού Συμβουλίου θα έχει πάντοτε το δικαίωμα αντι¬ 
κατάστασης των μελών του Διοικητικού Συμβουλίου και 
του διαδόχου του, ισοβίου Προέδρου, λόγοι αντικατάστα¬ 
σης των μελών του Διοικητικού Συμβουλίου είναι η πνευ¬ 
ματική ή η σωματική ασθένεια που κωλύει την άσκηση των 
καθηκόντων, η απουσία επί μακρώ χρονικό διάστημα, η 
αμελής ή η κατά παράβαση του καταστατικού και των νό¬ 
μων άσκηση των καθηκόντων, ο θάνατος, η αποποίηση, η 
έκπτωση και η παραίτηση, σύμφωνα με τις διατάξεις των 
συστατικών πράξεων και των άρθρων 99 και 86 του Α Ν 
2039/1939. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίσει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις των συστατικών πράξεων, 
του παρόντος οργανισμού, του ΑΝ 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 

έγκριση στην αρμόδια από τον νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 


θρων 101 και 102 του ΑΝ 2039/1939 και του από 
20.12.1939 Β. Δ/τος (ΦΕΚ 552/Α1939). 

Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή- 
ρυξη ευεργετών και δωρητών του ιδρύματος. 

3. Το Διοικητικό Συμβούλιο θα βρίσκεται σε απαρτία 
όταν παρίστανται τα τρία τουλάχιστον από τα πέντε μέλη 
του. θα συνεδριάζει τακτικά μεν ανά τρίμηνο, έκτακτα δε 
όταν το ζητήσει ή ο Πρόεδρος ή τουλάχιστον τρία από τα 
μέλη του. 

4. Σέ περίπτωση απουσίας ή κωλύματος του ισοβίου 
Προέδρου προεδρεύει ο υπ’ αυτού κατά άνω διορισθείς 
αντιπρόεδρος. Σε περίπτωση ελλείψεως τοιούτου αντι¬ 
προέδρου ή απουσίας ή κωλύματος και αυτού, προε¬ 
δρεύει το μεγαλύτερο σε ηλικία μέλος του Διοικητικού 
Συμβουλίου. 

5. Οι αποφάσεις του Διοικητικού Συμβουλίου λαμβάνο- 
νται σε πλειοψηφία των παρόντων μελών του. Σε περί¬ 
πτωση ισοψηφίας υπερτερεί η ψήφος του Προέδρου. 

6. Τα μέλη του Διοικητικού Συμβουλίου μπορούν να εκ¬ 
προσωπηθούν από άλλο μέλος με έγγραφη εξουσιοδό¬ 
τηση για συγκεκριμένη συνεδρίαση. Κάθε μέλος μπορεί 
ένα μόνο έτερο μέλος να εκπροσωπήσει. 

7. Των συνεδριάσεων τηρούνται πρακτικά, τα οποία 
υπογράφονται από τον Πρόεδρο και το Γραμματέα του 
Διοικητικού Συμβουλίου και από τα μέλη που παρέστησαν 
στην συνεδρίαση. 

8. Ο Γραμματέας ορίζεται από τον Πρόεδρο του Διοικη¬ 
τικού Συμβουλίου, ο οποίος αντικαθίσταται με απόφαση 
του Διοικητικού Συμβουλίου όταν το κρίνει σκόπιμο και 
αναγκαίο. Το αυτό ισχύει για τον Ταμία. 

9. Το αξίωμα μέλους του Διοικητικού Συμβουλίου είναι 
κατ’ αρχήν τιμητικό και άμισθο. Όμως τα μέλη του Διοικη¬ 
τικού Συμβουλίου δικαιούνται των οδοιπορικών ή άλλων 
εξόδων, στα οποία υπεβλήθησαν. Σε περίπτωση αναθέ- 
σεως στον Πρόεδρο ή σε κάποιο μέλος συγκεκριμένης ερ¬ 
γασίας πέραν των καθηκόντων τους ως μελών του Διοικη¬ 
τικού Συμβουλίου το ποσόν της αμοιβής των για την εργα¬ 
σία αυτή, θα προκαθορίζεται με απόφαση του Διοικητικού 
Συμβουλίου, όπως θα γίνεται και για κάθε τρίτο. 

10. Ο Πρόεδρος εκπροσωπεί και αντιπροσωπεύει το 
ίδρυμα σε όλες του τις συναλλαγές ή σχέσεις και σε κάθε 
Δημόσια, Δικαστική, Δημοτική ή άλλη αρχή. Ο Πρόεδρος 
διορίζει και τον ή τους πληρεξουσίους δικηγόρους του 
ιδρύματος. Το Διοικητικό Συμβούλιο αποφασίζει την 
πρόσληψη των αναγκαίων υπαλλήλων και εν γένει προσω¬ 
πικού, καθώς και την παύση ή αντικατάσταση αυτών. 

11. Το Διοικητικό Συμβούλιο έχει τη δυνατότητα να συ¬ 
γκροτεί γνωμοδοτικά συμβούλια, επιτροπές ή ομάδες από 

ειδικά ή κατάλληλα πρόσωπα, στις οποίες μπορεί να πα¬ 
ραπέμπει, για γνωμοδότηση ή για πραγμάτωση κάθε ζή¬ 
τημα που έχει σχέση με την προαγωγή και εξυπηρέτηση 
των σκοπών του ιδρύματος. 

12. Το Διοικητικό Συμβούλιο έχει τη δυνατότητα να 
ιδρύσει παραρτήματα του ιδρύματος στην Ελλάδα και στο 
εξωτερικό. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
ημέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτή δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι’ αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα τα εντάλματα πληρωμής για 
κάθε δαπάνη που προβλέπεται στον εγκεκριμένο προϋ¬ 
πολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 


τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή εκτά¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Προσόντα Υποψηφίων 

1. Δικαίωμα υποτροφίας έχουν οι καταγόμενοι από το 
Νότιο Πήλιο του Νομού Μαγνησίας, που σπουδάχουν μου¬ 
σική, ζωγραφική, λαϊκή τέχνη και διαμόρφωση κήπου. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις των συστατικών 
πράξεων του ιδρύματος, του Οργανισμού του, του Α.Ν. 
2039/39 και του από 18.8.1941 Καν. Δ/τος (ΦΕΚ 286/ 
Α23.8.1941), ανάλογα με τις ειδικές επιδόσεις στον κάθε 
τομέα. 

Άρθρο 10 

Διαδικασία χορήγησης υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/39 και 
του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του από 18.8.1941 Καν. Δ/τος (ΦΕΚ 286/Α/ 
23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
των συστατικών πράξεων του ιδρύματος και του άρθρου 
29 του παραπάνω κανονιστικού Διατάγματος, οι οποίες 
διαπιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 

πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Αρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων, που καταρτίζονται σύμφωνα 
με τις διατάξεις των άρθρων 101 και 102 του ΑΝ 2039/39 
και του από 20.12.1939 σχετικού Δ/τος (ΦΕΚ 552/Α/ 
22.12.1939). 

Αρθρο 12 
Βιβλία και στοιχεία 

1. Από το ίδρυμα τηρούνται υποχρεωτικά, τα εξής βιβλία 
και στοιχεία, τα οποία θεωρούνται από τον Πρόεδρο: α) βι¬ 
βλίο πρωτοκόλλου εισερχομένων, εξερχομένων εγγρά¬ 
φων, β) βιβλίο πρακτικών συνεδριάσεων του Διοικητικού 
Συμβουλίου, γ) βιβλίο λογιστικής παρακολούθησης, στο 
οποίο καταχωρούνται ανελλιπώς και με χρονολογική 
σειρά, σύμφωνα με την τρέχουσα λογιστική τάξη, τα κατά 
την διάρκεια της χρήσεως γενόμενα έσοδα και έξοδα, δ) 
βιβλίο απογραφής, στο οποίο καταχωρούνται τα περιου¬ 
σιακά στοιχεία του ιδρύματος σε ιδιαίτερη, για κάθε πε¬ 
ριουσιακό στοιχείο μερίδα, με λεπτομερή ανάλυση και π» 
ριγραφή καθώς και κάθε μεταβολή αυτού στην διάρκεια 
του οικονομικού έτους, ε) βιβλίο - μητρώο υποτρόφων, 
στο οποίο καταχωρίζονται τα ονόματα των υποτρόφων, η 
σχολή που φοιτούν, ο χρόνος και το ποσό της υποτροφίας 
κάθε υποτρόφου και τα λοιπά στοιχεία τα οποία ορίζονται 
από τις διατάξεις του άρθρου 34 του από 18.8.1941 Καν. 
Δ/τος, στ) στελέχη αριθμημένων διπλοτύπων αποδείξεων 
εισπράξεων και ενταλμάτων πληρωμών ή επιταγών υπο- 
γραφομένων από τον Πρόεδρο. 

2. Εκτός από τα ανωτέρω βιβλία και στοιχεία, το Διοικη¬ 
τικό Συμβούλιο μπορεί να αποφασίσει την τήρηση και άλ¬ 
λων βιβλίων και στοιχείων που θα έκρινε απαραίτητα ή 
χρήσιμα για την παρακολούθηση της διαχειρίσεως της πε¬ 
ριουσίας του Ιδρύματος και των σκοπών του. 

Αρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα ύστερα από πρόταση του Διοικη¬ 
τικού Συμβουλίου αυτού. 

Αρθρο 14 

Διάλυση του Ιδρύματος - Τύχη περιουσίας αυτού. 

1 . Το ίδρυμα διαλύεται για κάποιο από τους λόγους που 


αναφέρονται στο άρθρο 118 του Αστικού Κώδικος. 

2. Σε περίπτωση διάλυσης του Ιδρύματος η περιουσία 
του θα περιέρχεται στο νομικό πρόσωπο Δημοσίου Δι¬ 
καίου υπό την επωνυμία Πανεπιστήμιον Θεσσαλίας που 
εδρεύει στο Βόλο. 

3. Σε περίπτωση που το παραπάνω νομικό πρόσωπο δεν 
θα υπάρχει ή δεν θ’ αποδέχεται τη μεταβίβαση της πε¬ 
ριουσίας του Ιδρύματος, τότε η περιουσία αυτή θα περιέρ¬ 
χεται σε άλλο ίδρυμα παρεμφερούς σκοπού οριζόμενο 
από την ιδρύτρια, εάν δε αυτή αποβιώσει, από τους κληρο¬ 
νόμους της και σε περίπτωση αδυναμίας ανευρέσεως ή 
ασυμφωνίας των κληρονόμων, από τον Πρόεδρο του 
Αρείου Πάγου. 

Στους Υπουργούς Εθνικής Παιδείας και θρησκευμά¬ 
των, Πολιτισμού και στον Υφυπουργό Οικονομικών αναθέ- 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 2 Ιουλίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝ · ΠΑ| ΔΕΙΑΣ ΚΑΙ ΘΡΗΣ/ΜΑΤΟΝ 

ΔΗΜ. ΓΕΩΡΓΑΚΟΠΟΥΛΟΣ ΔΗΜ. ΦΑΤΟΥΡΟΣ 

ΠΟΛΙΤΙΣΜΟΥ 

ΑΘΑΝ. ΜΙΚΡΟ ΥΤΣΙΚΟΣ 


Τροποποίηση των διατάξεων του Οργανισμού του Κοινω¬ 
φελούς Ιδρύματος με την επωνυμία «ΙΔΡΥΜΑ ΣΠΥ- 

ΡΟΥ ΧΑΡΟΚΟΠΟΥ ΚΑΙ ΕΥΑΝ. ΧΑΡΟΚΟΠΟΥ - ΠΕ- 

ΤΡΟΥΤΣΗ», που εγκρίθηκε με το από 6.12.1982 Π. Δ/ 

γμα (Β. 46). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 4.2.1981 μυστική διαθήκη της Ευανθίας Χα¬ 
ροκόπου - Πετρούτση, που δημοσιεύθηκε με το αριθ. 
1560/4.6.1981 πρακτικό του Μονομελούς Πρωτοδικείου 
Αθηνών, με την οποία συστήθηκε κοινωφελές ίδρυμα με 
την επωνυμία «ΙΔΡΥΜΑ ΣΠΥΡΟΥ ΧΑΡΟΚΟΠΟΥ ΚΑΙ 
ΕΥΑΝ. ΧΑΡΟΚΟΠΟΥ - ΠΕΤΡΟΥΤΣΗ». 

2. Τις διατάξεις του άρθρου 98 του Α.Ν. 2039/1939 ως 
και του άρθρου 101 του Εισαγωγικού Νόμου του Αστικού 
Κώδικα. 

3. Τις διατάξεις του από 6.12.1982 Π.Δ/τος (Β. 46) με 
το οποίο εγκρίθηκε η σύσταση του κοινωφελούς ιδρύμα¬ 
τος με την επωνυμία «ΙΔΡΥΜΑ ΣΠΥΡΟΥ ΧΑΡΟΚΟΠΟΥ 
ΚΑΙ ΕΥΑΝ. ΧΑΡΟΚΟΠΟΥ - ΠΕΤΡΟΥΤΣΗ» και κυρώθηκε 
ο οργανισμός αυτού. 

4. Τις διατάξεις του άρθρου 9 του Ν. 1894/1990 (ΦΕΚ 
Α' 110). 

5. Την αριθμ. Β1/125/19.2.1992 απόφαση του Υπουρ¬ 
γού Εθνικής Παιδείας και θρησκευμάτων (138 Β'), με την 
οποία ορίστηκε ότι από τη δημοσίευση αυτής παύει η λει¬ 
τουργία της Χ.Α.Σ.Ο.Ο., οι κάθε είδους δε σπουδαστικές 
εκκρεμότητες ρυθμίζονται με τη διαδικασία των διατά¬ 
ξεων της παρ. 8 του άρθρου 9 του Ν. 1894/1990. 

6. Την από 15.3.1993 γνωμοδότηση του Συμβουλίου 
Εθνικών Κληροδοτημάτων. 

7. Την αριθ. 1026431/268/0006/2.3.1994 απόφαση 
του Πρωθυπουργού και του Υπουργού Οικονομικών (154 
Β'), σχετικά με ανάθεση αρμοδιοτήτων στους Υφυπουρ¬ 
γούς Οικονομικών. 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Αρθρο μόνο 

Εγκρίνουμε την τροποποίηση της παρ. 1 του άρθρου 4 
του Οργανισμού του ιδρύματος με την επωνυμία «ΙΔΡΥΜΑ 
ΣΠΥΡΟΥ ΧΑΡΟΚΟΠΟΥ ΚΑΙ ΕΥΑΝ. ΧΑΡΟΚΟΠΟΥ - ΠΕ- 
ΤΡΟΥΤΣΗ» ως ακολούθως: 

Αρθρο 4 
Διοίκηση 

1. Το Ίδρυμα διοικείται από πενταμελές Διοικητικό Συμ¬ 
βούλιο που αποτελείται από: 

α-β) Δύο μέλη από τους εγγύτερους συγγενείς της ιδρύ- 
τριας, κατά προτίμηση προερχόμενα απευθείας από τον 
κλάδο του προπάππου της Αποστόλου Χαροκόπου και ει¬ 
δικότερα εάν ζουν από τις οικογένειες Αντωνίου Γιαννου- 
λάτου, Νικολάου Λυκιαρδοπούλου και Γερασίμου Πινιατώ- 
ρου. Στο πρώτο, μετά την τροποποίηση, Διοικητικό Συμ¬ 
βούλιο τις θέσεις των μελών Όυτών καταλαμβάνουν οι: 
Αντώνιος Γεωργίου Γιαννουλάτος και Διονύσιος Γερασ. 
Χαροκόπος. 

γ) Τον εκάστοτε Πρύτανη του Χαροκόπειου ΑΕΙ Οικ. Οι¬ 
κονομίας αναπληρούμενο από το νόμιμο αναπληρωτή του. 

δ) Έναν από τους Αντιπρυτάνεις του Χαροκόπειου ΑΕΙ 
Οικ. Οικονομίας προτεινόμενο από τη Σύγκλητο. 

Σε περίπτωση αποποίησης του λειτουργήματος του 
διοικητού εκ μέρους των υπό στοιχείων (γ) και (δ) μελών τη 
θέση τους καταλαμβάνουν δύο μέλη της Συγκλήτου, προ- 
τεινόμενα υπ’ αυτής. Επίσης, μέχρι τη συγκρότηση της 
Συγκλήτου τις θέσεις αυτές καταλαμβάνουν αντιστοίχως ο 
Πρόεδρος και Αντιπρόεδρος της Διοικούσας Επιτροπής 
του Χαροκοπείου ΑΕΙ Οικ. Οικονομίας και κατ’ αντιστοιχία 
σε περίπτωση αποποποίησης εκ μέρους αυτών του λει¬ 
τουργήματος του διοικητού δύο άλλα μέλη της Διοικούσας 
Επιτροπής. 

ε) Τον Αλέξανδρο Λαζαρίδη και μετά την αποχώρηση 
αυτού ένα πρόσωπο οριζόμενο από τα δύο πρώτα δηλού- 
μενα μέλη του Διοικητικού Συμβουλίου. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος. 

Αθήνα, 2 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣ/ΜΑΤΩΝ 

ΔΗΜ. ΓΕΩΡΓΑΚΟΠΟΥΛΟΣ ΔΗΜ. ΦΑΤΟΥΡΟΣ 

Ανάκληση του Π.Δ. αριθ. 519/1989 (221 Α') με το οποίο 
τροποποιήθηκαν διατάξεις του Οργανισμού του Ιδρύ¬ 
ματος «Μουσείο της πόλεως των Αθηνών - Ίδρυμα 
Βούρου - Ευταξία» (Ν.Δ. 208/1973, ΦΕΚ 273 Α ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της 989/1973 πράξης της συμβο¬ 
λαιογράφου Αθηνών Αλεξάνδρας Αϋφαντή με την οποία ο 
Λάμπρος Ευταξίας και το Ίδρυμα Σταματίου Δεκόζη - 
Βούρου, σύστησαν Ίδρυμα με την επωνυμία «Μουσείον 
της πόλεως των Αθηνών - Ίδρυμα Βούρου - Ευταξία». 

β) Του Ν.Δ. 208/1973 (ΦΕΚ 273/Α) με το οποίο εγκρί- 
θηκε η σύστασή του γ) του άρθρου 98 του Α.Ν. 2039/ 
1939 και δ) των άρθρων 108 και επ. του Αστικού Κώδικα 
καθώς και του άρθρου 101 του Εισαγωγικού αυτού Νόμου. 

2. Την παρ. 11 του οργανισμού του ιδρύματος. 

3. Το Π.Δ. 519/1989 «Τροποποίηση διατάξεων του Ορ¬ 
γανισμού του ιδρύματος «Μουσείον της πόλεως των Αθη¬ 
νών - Ίδρυμα Βούρου - Ευταξία» (Ν.Δ. 208/1973). 

4. Την απόφαση Πρωθυπουργού και Υπουργού Οικονο¬ 
μικών με αριθ. 1026431/268/0006Α/2.3.1994 (154Β') 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

5. Το με αριθ. πρωτ. 134/15.3.1994 έγγραφο του Προ¬ 
έδρου της Δ.Ε. του Ιδρύματος Σταματίου Δεκόζη Βούρου 
συνυδριτού μετά του Λάμπρου Ευταξία του Ιδρύματος 
«Μουσείον της πόλεως των Αθηνών - Ίδρυμα - Βούρου - 
Ευταξία» με τα συνημμένα α) Ψυχιατρική πραγματογνωμο¬ 
σύνη του Αποστόλου Αγγελίδη, Νευρολόγου - Ψυχιάτρου, 
ο οποίος ορίσθηκε πραγματογνώμων με την υπ’ αριθ. 
3379/1992 απόφαση του Εφετείου Αθηνών, β) την με 
αριθ. 59905/1993 απόφαση του Τριμελούς Πλημμελειο¬ 
δικείου Αθηνών και γ) την με αριθ. 1795/1994 Απόφαση 
του Εφετείου Αθηνών. 

6. Τις με αριθ. 16/12.5.1992 και 10/17.5.1994 γνωμο¬ 
δοτήσεις του Συμβουλίου Εθνικών Κληροδοτημάτων. 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Αρθρο μόνο 

Ανακαλούμε το Π.Δ. 519/1989 (221 Α'), με το οποίο 
τροποποιήθηκαν διατάξεις του Οργανισμού του Ιδρύμα¬ 
τος «Μουσείον της πόλεως των Αθηνών - Ίδρυμα Βούρου 
- Ευταξία», που εγκρίθηκε η σύστασή του και κυρώθηκε ο 
Οργανισμός του με το Ν.Δ. 208/1973 (273Α’), ως προς 
την επωνυμία, τη Διοίκηση, και τον τρόπο λειτουργίας αυ¬ 
τής, καθ’ όσον κατά το χρόνο που φέρεται ότι ο εκ των συ¬ 
νιδρυτών του ιδρύματος Λάμπρος Ευταξίας έκανε την 
πρόταση για την ως άνω τροποποίηση, ήτοι την 30.5.1989 
δεν μπορεί να υποστηριχθεί σοβαρά ότι είχε την πνευμα¬ 
τική ικανότητα να κάνει ορθή ανάλυση της εκτίμησης των 
δεδομένων για να λάβει μια ορθή απόφαση με πλήρη 
χρήση του λογικού, σύμφωνα με την από 20.8.1992 ψυ¬ 
χιατρική πραγματογνωμοσύνη του Νευρολόγου - Ψυχία¬ 
τρου Αποστόλου Αγγελίδη, ο οποίος ορίσθηκε πραγματο- 
γνώμων με την αριθ. 3379/1992 απόφαση του Εφετείου 
Αθηνών. 

Στον Υπουργό Πολιτισμού και στον Υφυπουργό Οικονο- 
ομικών αναθέτουμε την δημοσίευση και εκτέλεση του πα¬ 
ρόντος διατάγματος. 

Αθήνα, 2 Ιουλίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

Δ.ΓΕΩΡΓΑΚΟΠΟΥΛΟΣ ΘΑΝΟΣ ΜΙΚΡΟΥΤΣΙΚΟΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2042824/4775/0022 (4) 

Έγκριση πλήρους απασχόλησης Προέδρου Διοικούσας 

Επιτροπής του Ειδικού Ταμείου Μονίμων Οδοστρωμά¬ 
των Αθηνών (ΕΤΜΟΑ) και καθορισμός αμοιβής του. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡ/ΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1283/82 «Για τις 
προθεσμίες υποβολής αιτήσεως δανειοδότησης των σει¬ 
σμοπλήκτων και τη ρύθμιση άλλων θεμάτων» (ΦΕΚ 114/ 
Α/17.9.82). 

2. Τις περί Ειδικού Ταμείου Μονίμων Οδοστρωμάτων 
Αθηνών (ΕΤΜΟΑ) κείμενες διατάξεις. 

3. Τις διατάξεις του άρθρου 40 του Ν. 849/78 (ΦΕΚ 
232/Α/78). 

4. Την αριθ. Δ16γ/015/70/Γ/10.2.94 απόφαση τροπο¬ 
ποίησης της αριθ. Δ16γ/02/821 /Γ/9.9.93 απόφασης συ¬ 
γκρότησης της Διοικούσας Επιτροπής του ΕΤΜΟΑ. 

5. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α/ 
28.7.85) που προστέθηκε στον παραπάνω νόμο με τις 
διατάξεις του άρθρου 27 του Ν. 2081 /92 και του γεγονό¬ 
τος ότι από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της ΕΤΜΟΑ 
ύψους 7.200.000 δρχ. για το οικονομικό έτος 1994 και για 
καθένα από τα επόμενα οικονομικά έτη προβλέπεται ότι 
θα κυμανθεί στα ίδια περίπου ποσά. 

Γ ια την ανωτέρω δαπάνη έχει εγγράφει πίστωση στον 
προϋπολογισμό του ΕΤΜΟΑ οικ. έτους 1994 στον κωδικό 
αριθμό 0264 ύψους δρχ. 7.200.000. 

6. Την αριθ. 71/26.10.93 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
ΠΕ.ΧΩ.Δ.Ε. Γιάννη Σουλαδάκη» (ΦΕΚ 834/Β/27.10.93), 
αποφασίζουμε: 

Εγκρίνουμε την πλήρη απασχόληση του Προέδρου της 
Διοικούσας Επιτροπής του Ειδικού Ταμείου Μονίμων 
Οδοστρωμάτων Αθηνών (ΕΤΜΟΑ) Ιωάννη Οικονόμου, για 
όλα τα θέματα της αρμοδιότητάς του και καθορίζουμε την 
αμοιβή του στο ποσό των δρχ. 600.000 δρχ. (εξακόσιες χι¬ 
λιάδες) κατά μήνα. 

Η ισχύς της απόφασης αυτής αρχίζει την 15.2.1994. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

01 ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤ. ΠΕΠΟΝΗΣ ΑΛ. ΠΑΠΑΔΟΠΟΥΛΟΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Γ. ΣΟΥΛΑΔΑΚΗΣ 


Αριθ. Οικ. ΚΙ-1823 


♦ 

Σύσταση προσωρινής θέσης κλάδου ΔΕ Διοικητικού - Λο¬ 
γιστικού στο Επαγγελματικό Επιμελητήριο Πειραιά. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε μεταγενέστερα. 

2. Τις διατάξεις του άρθρου 25 του Ν. 2190/94 (ΦΕΚ 
28Α/3.3.94) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης». 

3. Την αριθ. ΔΙΠΙΔ/Α2/7497/15.3.94 εγκύκλιο του 
Υπουργείου Προεδρίας. 

4. Το αριθ. Π.Δ. 223/88 (ΦΕΚ 95/Α/88) «Οργανισμός 
του Επαγγελματικού Επιμελητηρίου Πειραιά». 

5. Την αριθ. ΚΙ-1819/27.6.1994 Κοινή Υπουργική 
Απόφαση «Καθορισμός αρθμού επαναπροσλαμβανομέ- 
νων υπαλλήλων κατά ειδικότητα για την κάλυψη παγίων 
και διαρκών αναγκών του Επαγγελματικού Επιμελητηρίου 
Πειραιά». 

6. Το άρθρο 27 του Ν. 2081 /92 με το οποίο προστίθεται 
στον Ν. 1558/85 «Κυβέρνηση και Κυβερνητικά Όργανα» 
νέο άρθρο για τον έλεγχο των δαπανών που προκαλούν οι 
κανονιστικές διοικητικές πράξεις. 

7. Την αριθ. Β3-230/20.10.93 Κοινή Απόφαση του 
Πρωθυπουργού και Υπουργού Εμπορίου σχετικά με ανά¬ 
θεση αρμοδιοτήτων στον Υφυπουργό Εμπορίου, αποφα¬ 
σίζουμε: 

Συστήνουμε μία (1) θέση προσωποπαγή κλάδου ΔΕ 
Διοικητικού - Λογιστικού στο Επαγγελματικό Επιμελητή¬ 
ριο Πειραιά, η οποία θα καταργηθεί όταν με οποιονδήποτε 
τρόπο κενωθεί. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Επαγγελματικού Επιμελητη¬ 
ρίου Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Ο ΥΦΥΠΟΥΡΓΟΣ 

ΑΛ. Μ Π ΑΛΤ ΑΣ 



4802 


&ΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΚΙ-15718 (6) 

Έγκριση πρόσληψης προσωπικού για τις ανάγκες της Πα¬ 
νελλήνιας Έκθεσης Λαμίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Τις διατάξεις του άρθρου 15 του Ν. 1735/87 «Προσ¬ 
λήψεις στο Δημόσιο Τομέα, κοινωνικός έλεγχος στην Δη¬ 
μόσια Διοίκησης, Πολιτικά δικαιώματα και άλλες διατά¬ 
ξεις». 

4. Τις ανάγκες σε προσωπικό της Πανελλήνιας Έκθε¬ 
σης Λαμίας, όπως διατυπώνονται στο έγγραφο της με 
αριθ. πρωτ. 132/2.3.94. 

5. Το άρθρο 29Α του Ν. 1558/85 που προστέθηκε με το 
άρθρο 27 του Ν. 2081/92. 

6. Την 170/30.5.1994 πράξη του Υπουργικού Συμβου¬ 
λίου. 

7. Την αριθμ. 33361/5.9.91 ΚΥΑ «Μεταβίβαση εξου¬ 
σίας υπογραφής» σύμφωνα με την παράγρ. 1 του άρθρου 
7 του Ν. 1943/91, αποφασίζουμε: 

Εγκρίνουμε την ανάθεση έργου ενός (1) ηλεκτροτε¬ 
χνίτη εναερίων γραμμών, για τις ανάγκες της ΠΕΛ και για 
χρονικό διάστημα ενός (1) έτους ο οποίος πρέπει να είναι 
κάτοχος πτυχίου στ' τάξεως ειδικότητας εναερίων γραμ¬ 
μών. Η συνολική αμοιβή του ανέρχεται στο ποσό των τε- 
τρακοσίων χιλιάδων δρχ. (400.000) και θα καταβάλλεται 
ανά τετράμηνο. Το συγκεκριμένο έργο που πρόκειται να 


εκτελεσθεί στον χώρο της ΠΕΛ και θα παρακολουθείται 
από το Δ.Σ. αυτής είναι: 

α) Η συντήρηση του ηλεκτρικού υποσταθμού της ΠΕΛ. 
β) Η επισκευή των υπαίθριων και άλλων ηλεκτρικών 
εγκαταστάσεων της ΠΕΛ. 

Το όλο έργο αφορά εργασίες που δεν ανάγονται στον 
κύκλο καθηκόντων των υπαλλήλων της ΠΕΛ. 

Για την ανωτέρω πρόσληψη υπάρχει σχετική πίστωση 
στον προϋπολογισμό της χρήσης 1994 της ΠΕΛ στον ΚΑΕ 
0412. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1994 
Με εντολή Υπουργών 

ΟΙ Γενικοί Γραμματείς των Υπουργείων 

ΠΡΟΕΔΡΙΑΣ 

ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

Β. ΤΣΙΛΙΚΑΣ ΣΩΚΡ. ΚΟΣΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 1060551/1023/0001/26.5.1994 (ΦΕΚ 415/Β7 
3.6.94) στο οποίο δημοσιεύθηκε η απόφαση του Υπουρ¬ 
γού Οικονομικών επιφέρεται η εξής διόρθωση: 

Από το λανθασμένο «ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΔΙΚΑΙΟΣΥΝΗΣ» στο ορθό «Ο ΥΠΟΥΡΓΟΣ ΟΙΚΟΝΟ¬ 
ΜΙΚΩΝ». 

(Από το Εθν. Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



